Ne Kunda Nlaba

Ne Kunda Nlaba (dem born am insyd 1982 insyd Kinshasa, Democratic Republic of the Congo) be a Congolese film producer, director, screenwriter, actor, den political scientist. He dey own wey he be de CEO of ein film production company, Labson Bizizi-cine Kongo Ltd., de film distribution company Afrika Bizizi Distribution Ltd., den de creator of Bizizi Box.

 Early life 
Ne Kunda Nlaba begin ein artistic career as a kiddie wey dey perform insyd plays den dey recite poetry insyd primary den secondary school insyd Kinshasa insyd de Democratic Republic of the Congo. He win best actor trophies from school drama competitions. He begin dey direct den dey give drama training for age 16 to pupils wey komot Baraka Primary School insyd Kinshasa, wer na he win prizes for Best Director den Best Performance for plays wey he wrep, such as "Cri de Détresse et d’Espoir" den "L’Ivresse du Tresor".

He make ein first film appearance as a lead actor insyd a short film “Un Virus a l'École” direct by Alain Ndontoni insyd 1998 insyd Kinshasa, Democratic Republic of the Congo.

Nlaba act insyd chaw plays den performances wey dey include "Shella" (1998), "Pasteur Contre Evangéliste" (1999) plus de Heaven Boyz Theatre Company,  "Cri de Détresse et d’Espoir" (2005), den "Nsengane" ("Tale") (2007) plus ein own theatre company Virunga Theatre. He sanso participate insyd make he dey create contemporary dance shows such as "Na Nini?" den "Bataille Sans Fin" plus de Diba Dance Company of choreographer Jean-Marie Musungayi while he dey work as dema production manager.

Nlaba found a theater company, "Virunga Theatre", den a Cultural Centre, "Labson Cultur'arts" insyd Kinshasa insyd 2004. He create Festival Solo (dem sanso know am as Mosi), a one-man performance festival plus ein first edition insyd 2005 den second edition insyd 2007 insyd Kinshasa.

Insyd 2006, Nlaba begin dey work plus Canal 5 Television as a marketing/sales agent den presenter, wey he join Mbongi'Eto Cultural Centre plus de griot Ne Nkamu Luyindula, den de project Kiamvu-Le Pont as well, as a communication officer, while he still dey work as an actor.

Insyd 2007, he found a film production company Labson Bizizi-Cine Kongo, wich begin ein film career insyd Kinshasa, wey he produce ein first short horror film "The Next" insyd 2009 insyd London, a year after he move der. He produce ein first documentary "The Steel Pan: The Spiritual Musical Instrument of the 20th Century" insyd 2010, wich na dem screen for Montreal Black Film Festival insyd Montreal, Canada insyd 2011. He produce ein first drama feature film "Cherie Bondowe" insyd 2012, while he dey study Film Production den Film Studies for University of West London, United Kingdom.

Nlaba co-direct "Abeti Masikini: Le Combat d'Une Femme" insyd 2015 plus Laura Kutika. Insyd 2015, he establish a new film distribution company insyd London, Afrika Bizizi Distribution Ltd., wey he dedicate to distributing "high quality and professional" African films make by African filmmakers, den sanso films about Africa produce by non-African filmmakers.

Nlaba dey intends make he use ein career experience to express ein world view den make he use ein films to connect plus de African public den plus de public worldwide.

 Filmography 

 "The Next" (2009)
 "The Steel Pan" (2010)
 "Living without Living" (2011)
 "Cherie Bondowe" (2012)
 "Abeti Masikini: Le Combat d'Une Femme" (2015)
 "Kimpa Vita: The Mother of African Revolution" (2016)
 "Kingdom of Kongo: In Search of The Destroyed Kingdom" (2020)
 "Afro Beat"

 References 

Category:Democratic Republic of the Congo film directors
Category:Human
Category:People wey komot Kinshasa
Category:Democratic Republic of the Congo people
Category:1982 births
Category:Democratic Republic of the Congo emigrants to de United Kingdom

External links
 Ne Kunda Nlaba at IMDb
 Labson Bizizi-cine Kongo
 Respect and Dignity for Refugees